Staptoer-liefde Trou Inspirasie by Bezalel Venue - Mooi Troues
Ons deel graag die Staptoer-liefde Trou Inspirasie by Bezalel Venue, 'n prentjie mooi trou venue in Wakkerstroom in Mpumalanga. Hierdie fotosessie bied tonne inspirasie vir 'n stylvolle plaastroue. Die sagte ontwerper elemente van die trourok in kontras met die prentjie mooi landskappe by Bezalel Venue werk perfek saam.
Die dekor pas so mooi in by die hele gevoel van die venue en die omliggende landskappe. Mureli van Bezalel Venue het die dekor stilering gedoen. Die pampas gras en die sagte pienk rose op die rou hout tafel is so mooi. Tikseltjies gou elemente gee 'n meer elegante gevoel aan die tafel dekor wat perfek pas by die venue se visie.
Die perfekte ligging vir 'n lekker gesellige plaastroue. Hierdie fotosessie wys vir jou hoe 'n moderne plaastroue perfek kan werk. Rol af om meer te lees oor die Staptoer-liefde Trou Inspirasie fotosessie hieronder.
Die inspirasie was spesifiek gemik op Bezalel Venue se bemarking. Die Venue se eienaar het na 2 jaar van toe-wees as gevolg van die pandemie besluit om weer die deure oop te maak.
'n Fotosessie by die Venue was dus my poging om Bezalel se mooi en uniekheid vas te vang om te adverteer en wat 'n bonus was dit nie met twee mooi modelle in trouklere wat deel is van die foto's nie.
Die span is mense wat ek ken en vertroud is mee, ook bekendes in die Ermelo-Wakkerstroom omgewing vir goeie diensverskaffing en puik werk. Hulle is ook ou skoolvriende en ook 'n bekende Couturier, Thomas Webb van Ermelo wat van sy mooiste trourokke aan ons geleen het. Ook spesifiek die rok wat die model, Chante-Lize dra op die Staptoer-Liefde fotosessie wat Thomas ontwerp en gemaak het spesifiek vir die fotosessie.
Die fotograaf-span se grondpad vanaf die plaas waar hulle oornag het op die New Castle-Wakkerstroom pad was baie sleg. Dit het gekos dat die fotosessie later begin het as beplan, maar steeds het ons die beste daarvan gemaak.
Die fotograaf-span was ook die modelle vir een van fotosessies van die dag en daarom was die sussie van die een model saam om die paartjie foto's te neem. Sy is ook vertroud met fotografie en het dus uitstekende werk gedoen.
Die mooi en professionele manier waarop die Fotograaf-span saamwerk en ook met die model gewerk het.
Die fotosessie is gereël juis om die Venue, Bezalel te bemark.
Ek is vertroud met die nuutste modes en het dus met 'n prentjie na Thomas toe gegaan vir 'n trourok met groot moue juis omdat groot moue nou baie in die mode te vore kom.